รัฐบาลไทย-ข่าวทำเนียบรัฐบาล-การพัฒนาให้ประเทศไทนเป็นศูนย์กลางการค้าเมล็ดพันธ์ระดับเอเชีย
วันพฤหัสบดีที่ 6 สิงหาคม 2563
การพัฒนาให้ประเทศไทนเป็นศูนย์กลางการค้าเมล็ดพันธ์ระดับเอเชีย
สรุปการตอบกระทู้ถามในการประชุมวุฒิสภา วันจันทร์ที่ ๘ มิถุนายน ๒๕๖๓
เรื่อง         การพัฒนาให้ประเทศไทนเป็นศูนย์กลางการค้าเมล็ดพันธ์ระดับเอเชีย
ผู้ตั้งกระทู้ถาม นายสมชาย ชาญณรงค์กุล
ถาม         นายกรัฐมนตรี
ผู้ตอบ        รัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน)
ผู้ถาม : นายสมชาย ชาญณรงค์กุล ถามกระทู้โดยสรุปดังนี้
ด้วยประเทศไทยมีพื้นที่ทําการเกษตรประมาณ ๑๔๙ ล้านไร่ และมีพื้นที่การเกษตรที่ใช้เมล็ดพันธุ์เป็นปัจจัยต้นน้ําในการผลิตจากข้อมูลปี ๒๕๖๐ จํานวน ๙๘.๘๗ ล้านไร่ เป็นการผลิตข้าว ๖๘.๓๗ ล้านไร่ พืชไร่ยกเว้นอ้อย ๑๙.๗๔๖ ล้านไร่ ผักและไม้ดอก ๑.๔ ล้านไร่ ซึ่งสภาพการใช้เมล็ดพันธุ์ในการผลิตของเกษตรกรพบว่าเกษตรกรเก็บเมล็ดพันธุ์ข้าวไว้ใช้เองลดลงจากอดีต และไม่เพียงพอต่อความต้องการจึงต้องหาซื้อจากแหล่งชุมชนเพื่อทดแทนส่วนที่ขาด มีการนําเข้าส่งออกเมล็ดพันธุ์ควบคุมจํานวนมากและดําเนินการปรับปรุงพัฒนาเมล็ดพันธุ์ให้ดีขึ้น โดยมีแผนแม่บทยุทธศาสตร์ศูนย์กลางเมล็ดพันธุ์ พ.ศ. ๒๕๕๘ - ๒๕๖๗ ซึ่งมีวิสัยทัศน์ให้ประเทศไทยเป็นศูนย์กลางเมล็ดพันธุ์ ในระดับสากลในการผลิตจําหน่ายรวมถึงการให้บริการทางเทคโนโลยี มีเมล็ดพันธุ์ที่หลากหลาย มีคุณภาพดีปริมาณเพียงพอต่อความต้องการทั้งภายในและภายนอกประเทศ และกระทรวงเกษตรและสหกรณ์ได้ตั้งกองวิจัยพัฒนาเมล็ดพันธุ์พืชเพื่อศึกษาวิจัยและพัฒนาเทคโนโลยีเมล็ดพันธุ์ แต่หน่วยงานดังกล่าว รวมถึงอีกหลายหน่วยงานที่จัดตั้งขึ้นยังไม่สามารถทําหน้าที่ได้อย่างเต็มประสิทธิภาพ
ขอเรียนถามว่า รัฐบาลมีแผนปฏิบัติการในการดําเนินงานเพื่อพัฒนาเมล็ดพันธุ์ให้มีคุณภาพและเพียงพอต่อความต้องการใช้ในประเทศแ ละพัฒนาให้ประเทศไทยเป็นศูนย์กลางการค้าเมล็ดพันธุ์ระดับเอเชีย (Seed Hub of Asia) อย่างไร และมีแผนการรองรับทางด้านหน่วยงานและภารกิจที่ต้องขยายเพื่อรองรับความต้องการเมล็ดพันธุ์พืช ทั้งเพื่อการใช้ภายในประเทศและการส่งออกอย่างไร มีแผนดําเนินการอย่างไร เพื่อให้บรรลุผลตามยุทธศาสตร์ชาติภายใต้แผนเกษตรอัจฉริยะตามแนวทางการพัฒนาให้มีการส่งเสริมพัฒนาเมล็ดพันธุ์พืช รวมทั้งการดําเนินการภายใต้แผนแม่บทยุทธศาสตร์การพัฒนาอุตสาหกรรมการผลิตเมล็ดพันธุ์พืช อีกทั้ง ความชัดเจนของหน่วยงานที่จัดตั้งเป็นการภายในของหน่วยงานระดับกรมของหน่วยงานในกระทรวงเกษตรและสหกรณ์จะสามารถดําเนินงานตามภารกิจที่คาดหวังและเกิดผลสัมฤทธิ์ ตามที่กําหนดไว้ในแผนยุทธศาสตร์ต่าง ๆ ได้หรือไม่ อย่างไร รวมถึงงบประมาณที่ได้รับในปี พ.ศ. ๒๕๖๓ หน่วยงานต่าง ๆ จะมีการดําเนินงานในด้านการส่งเสริมและพัฒนาเมล็ดพันธุ์พืชอย่างไร ในปริมาณเท่าใด สามารถทดแทนบางส่วนที่ต้องนําเข้าและขยายการส่งออกให้เพิ่มขึ้นได้อย่างไร
ผู้ตอบ : รัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) ตอบชี้แจงกระทู้โดยสรุปดังนี้
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ผู้ได้รับมอบหมายให้ตอบกระทู้ถาม
ตอบชี้แจงว่า ปัจจุบันเมล็ดพันธุ์พืชผลิตภายในประเทศไม่เพียงพอต่อความต้องการเมล็ดพันธุ์ข้าว ๖๐ ล้านไร่ เราใช้เมล็ดพันธุ์ข้าว ๑๕ กิโลกรัมต่อไร่ ใช้เมล็ดพันธุ์ข้าว ๑๒๐ ล้านตัน แต่กรมการข้าวผลิตเมล็ดพันธุ์ได้เพียง ๘๐,๐๐๐ กิโลกรัมจึงไม่สามารถแข่งขันได้และยังให้ภาคเอกชนเพาะเมล็ดพันธุ์ขายซึ่งเป็นพันธุ์ข้าวที่ไม่ถูกต้อง และการผลิตเมล็ดพันธุ์พืชต่าง ๆ ก็ไม่เพียงพอเช่นกัน มีการนําเข้าเมล็ดพันธุ์จากต่างประเทศจํานวนมาก เช่น ประเทศสหรัฐอเมริกามีการนําเข้าเมล็ดพันธุ์ถั่วเหลืองกว่า ๓ ล้านตัน ประเทศไทยจึงไม่สามารถเป็นศูนย์กลางผลิตเมล็ดพันธุ์พืชได้ เนื่องจากหน่วยงานที่เกี่ยวข้องได้รับการจัดสรรงบประมาณไม่เพียงพอ ซึ่งรัฐบาลจะต้องเพิ่มงบประมาณในส่วนนี้ให้มากขึ้น และขอให้วุฒิสภาช่วยกันผลักดันในเรื่องนี้ด้วย
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)